Source: http://www.europarl.europa.eu/doceo/document/TA-8-2019-0256_MT.html
Timestamp: 2019-11-19 07:08:52+00:00
Document Index: 1148712

Matched Legal Cases: ['Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ']

Testi adottati - Kwittanza 2017: L-Uffiċċju tal-Korp ta' Regolaturi Ewropej tal-Komunikazzjonijiet Elettroniċi (BEREC) - It-Tlieta, 26 ta' Marzu 2019
Proċedura : 2018/2206(DEC)
Ċiklu relatat mad-dokument : A8-0114/2019
Kwittanza 2017: L-Uffiċċju tal-Korp ta' Regolaturi Ewropej tal-Komunikazzjonijiet Elettroniċi (BEREC)
1. Deċiżjoni tal-Parlament Ewropew tas-26 ta' Marzu 2019 dwar il-kwittanza għall-implimentazzjoni tal-baġit tal-Korp ta' Regolaturi Ewropej tal-Komunikazzjonijiet Elettroniċi (BEREC) għas-sena finanzjarja 2017 (2018/2206(DEC))
– wara li kkunsidra l-kontijiet annwali finali tal-Uffiċċju tal-Korp ta' Regolaturi Ewropej tal-Komunikazzjonijiet Elettroniċi għas-sena finanzjarja 2017,
– wara li kkunsidra r-rapport tal-Qorti tal-Awdituri dwar il-kontijiet annwali tal-Uffiċċju tal-Korp ta' Regolaturi Ewropej tal-Komunikazzjonijiet Elettroniċi għas-sena finanzjarja 2017, flimkien mar-risposta tal-Uffiċċju(1),
– wara li kkunsidra r-rakkomandazzjoni tal-Kunsill tat-12 ta' Frar 2019 dwar il-kwittanza li għandha tingħata lill-Uffiċċju fir-rigward tal-implimentazzjoni tal-baġit għas-sena finanzjarja 2017 (05825/2019 – C8-0096/2019),
– wara li kkunsidra r-Regolament (KE) Nru 1211/2009 tal-Parlament Ewropew u tal-Kunsill tal-25 ta' Novembru 2009 li jistabbilixxi l-Korp ta' Regolaturi Ewropej tal-Komunikazzjonijiet Elettroniċi (BEREC) u l-Uffiċċju(5), u b'mod partikolari l-Artikolu 13 tiegħu,
– wara li kkunsidra r-Regolament (UE) 2018/1971 tal-Parlament Ewropew u tal-Kunsill tal-11 ta’ Diċembru 2018 li jistabbilixxi l-Korp ta’ Regolaturi Ewropej tal-Komunikazzjonijiet Elettroniċi (BEREC) u l-Aġenzija għall-Appoġġ tal-BEREC (l-Uffiċċju tal-BEREC), li jemenda r-Regolament (UE) 2015/2120 u li jħassar ir-Regolament (KE) Nru 1211/2009(6), u b'mod partikolari l-Artikolu 28 tiegħu,
– wara li kkunsidra r-rapport tal-Kumitat għall-Kontroll tal-Baġit (A8-0114/2019),
1. Jagħti l-kwittanza lid--Direttur tal-Uffiċċju tal-Korp ta' Regolaturi Ewropej tal-Komunikazzjonijiet Elettroniċi għall-implimentazzjoni tal-baġit tal-Uffiċċju għas-sena finanzjarja 2017;
3. Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hija parti integrali minnha, lid-Direttur tal-Uffiċju tal-Korp ta' Regolaturi Ewropej tal-Komunikazzjonijiet Elettroniċi, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f'Il-Ġurnal Uffiċjali tal-Unjoni Ewropea (serje L).
(1) ĠU C 434, 30.11.2018, p. 38.
(2) ĠU C 434, 30.11.2018, p. 38.
(5) ĠU L 337, 18.12.2009, p. 1.
(6) ĠU L 321, 17.12.2018, p. 1.
2. Deċiżjoni tal-Parlament Ewropew tas-26 ta' Marzu 2019 dwar l-għeluq tal-kontijiet tal-Korp ta' Regolaturi Ewropej tal-Komunikazzjonijiet Elettroniċi għas-sena finanzjarja 2017 (2018/2206(DEC))
1. Japprova l-għeluq tal-kontijiet tal-Uffiċċju tal-Korp ta' Regolaturi Ewropej tal-Komunikazzjonijiet Elettroniċi għas-sena finanzjarja 2017;
2. Jagħti istruzzjonijiet lill-President tiegħu biex jgħaddi din id-deċiżjoni lid-Direttur tal-Uffiċju tal-Korp ta' Regolaturi Ewropej tal-Komunikazzjonijiet Elettroniċi, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f'Il-Ġurnal Uffiċjali tal-Unjoni Ewropea (serje L).
3. Riżoluzzjoni tal-Parlament Ewropew tas-26 ta' Marzu 2019 li tinkludi l-kummenti li jagħmlu parti integrali mid-deċiżjoni dwar il-kwittanza għall-implimentazzjoni tal-baġit tal-Korp ta' Regolaturi Ewropej tal-Komunikazzjonijiet Elettroniċi għas-sena finanzjarja 2017 (2018/2206(DEC))
– wara li kkunsidra d-deċiżjoni tiegħu dwar il-kwittanza għall-implimentazzjoni tal-baġit tal-Uffiċċju tal-Korp ta' Regolaturi Ewropej tal-Komunikazzjonijiet Elettroniċi għas-sena finanzjarja 2017,
A. billi, skont id-dikjarazzjoni tad-dħul u l-infiq tiegħu(1), il-baġit finali tal-Uffiċċju tal-Korp ta' Regolaturi Ewropej tal-Komunikazzjonijiet Elettroniċi (l-"Uffiċċju") għas-sena finanzjarja 2017 kien ta' EUR 4 246 000, l-istess ammont bħal fl-2016; billi l-baġit kollu tal-Uffiċċju ġej mill-baġit tal-Unjoni,
B. billi l-Qorti tal-Awdituri (il-"Qorti"), fir-rapport tagħha dwar il-kontijiet annwali tal-Uffiċċju għas-sena finanzjarja 2017 (ir-"rapport tal-Qorti"), stqarret li kisbet assigurazzjonijiet raġonevoli li l-kontijiet annwali tal-Uffiċċju huma affidabbli u li t-tranżazzjonijiet ta' bażi huma legali u regolari;
1. Jinnota b'apprezzament li l-isforzi ta' monitoraġġ baġitarju matul is-sena finanzjarja 2017 irriżultaw f'rata ta' implimentazzjoni tal-baġit ta' 99,94 %, li tirrappreżenta żieda ta' 3,74 % meta mqabbla mal-2016; jinnota li r-rata ta' eżekuzzjoni tal-approprjazzjonijiet ta' pagament kienet ta' 86,92 %, li tfisser żieda notevoli ta' 9,73 % meta mqabbla mal-2016;
2. Jinnota mir-rapport tal-Qorti li l-Uffiċċju talab traduzzjonijiet miċ-Ċentru tat-Traduzzjoni għall-Korpi tal-Unjoni Ewropea (CdT) għal erba' sejħiet għal espressjoni ta' interess biex jiġu stabbiliti listi ta' riżerva tal-persunal; jinnota li, meta wieħed iqis li t-tabella tal-persunal diġà kienet issodisfata, il-Qorti kkonkludiet li t-talba għat-traduzzjoni ma kinitx ġustifikata; jinnota li skont it-tweġiba tal-Uffiċċju, t-talba saret minħabba li l-kumitat ta' tmexxija tal-Uffiċċju talab li jiġu stabbiliti listi ta' riżerva għal 75 % tal-profili tax-xogħol bil-għan li r-rata ta' postijiet battala tinżamm taħt il-15 % sabiex jitnaqqsu r-riskji relatati mar-rata għolja ta' bidla fil-persunal;
Kanċellazzjoni ta' riporti
3. Jirrikonoxxi li l-kanċellazzjonijiet ta' riporti mill-2016 għall-2017 ammontaw għal EUR 20 412, li jirrappreżenta 2,53 % tal-ammont totali riportat, u li juri tnaqqis ta' 4,76 % meta mqabbel mal-2016;
4. Jinnota b'sodisfazzjon li l-Uffiċċju juża diversi tipi ta' miżuri bħala indikaturi ewlenin tal-prestazzjoni sabiex jivvaluta l-valur miżjud ipprovdut mill-attivitajiet tiegħu, u jtejjeb il-ġestjoni baġitarja tiegħu;
5. Jirrikonoxxi li l-Uffiċċju għamel rieżami tal-istrateġija tiegħu filwaqt li qies l-iżviluppi teknoloġiċi u tas-suq sabiex jadatta għall-ambjent il-ġdid fir-rigward tal-komunikazzjonijiet elettroniċi, is-salvagwardja tal-internet miftuħ u l-konnettività;
6. Jinnota bi tħassib li l-Uffiċċju ma jaqsamx riżorsi ma' Aġenziji oħra; jistieden lill-Uffiċċju jfittex possibbiltajiet ulterjuri biex jaqsam is-servizzi u jirrapporta lill-awtorità ta' kwittanza dwar il-passi meħuda f'dan ir-rigward;
7. Jinnota li l-Uffiċċju esternalizza s-servizzi ta' kontabilità tiegħu lill-Kummissjoni; jinnota bi tħassib mir-rapport tal-Qorti, madankollu, li filwaqt li dawk l-avvenimenti kkawżaw modifiki sinifikanti fil-proċeduri u fis-sistema ta' kontabilità tal-Uffiċċju, dan ilu ma jiġi vvalidat mill-ġdid sa mill-2013; jinnota t-tweġiba tal-Uffiċċju li bħalissa għaddej l-approċċ ta' validazzjoni; jistieden lill-Uffiċċju jinforma lill-awtorità ta' kwittanza bl-iżviluppi f'dak ir-rigward;
8. Jilqa' l-proposta tal-Kummissjoni biex fir-regolament fundatur tal-Uffiċċju jiġi inkorporat l-obbligu li kull ħames snin issir valutazzjoni tal-prestazzjoni esterna u perjodika;
9. Jinnota li fil-31 ta' Diċembru 2017, it-tabella tal-persunal kienet mimlija 100 %, bil-ħatra ta' 14-il aġent temporanju minn 14-il aġent temporanju awtorizzati fl-ambitu tal-baġit tal-Unjoni (15-il post awtorizzati fl-2016); jinnota li, barra minn hekk, fl-2017 disa' aġenti kuntrattwali u erba' esperti nazzjonali sekondati kienu qed jaħdmu għall-Uffiċċju;
10. Jinnota bi tħassib li, skont ir-rapport tal-QEA dwar l-implimentazzjoni tat-tnaqqis ta' 5 % fil-postijiet għall-persunal li ġie ppubblikat fil-21 ta' Diċembru 2017, l-Uffiċċju ġie affettwat b'mod negattiv bl-ogħla rata possibbli ta' tnaqqis ta' 12,5 % minkejja li r-Regolament (UE) 2015/2120 assenja kompiti addizzjonali lill-Uffiċċju;
11. Jiddispjaċih għall-iżbilanċ bejn is-sessi fost il-membri tal-kumitat ta' tmexxija tal-Uffiċċju, fejn 24 membru minn 29 huma rġiel filwaqt li ħamsa huma nisa; jitlob f'dan ir-rigward lill-Kummissjoni u lill-Istati Membri biex iqisu l-importanza li jiġi żgurat bilanċ bejn is-sessi meta jippreżentaw in-nomini tagħhom għall-membri tal-Kumitat ta' Tmexxija;
12. Jinnota li l-Uffiċċju adotta deċiżjoni dwar il-politika dwar il-protezzjoni tad-dinjità tal-persuna u l-prevenzjoni tal-fastidju, u, barra minn hekk, ippermetta taħriġ kunfidenzjali ta' konsulenza;
13. Jinnota bi tħassib li fl-2017 il-perjodu medju ta' impjieg fl-Uffiċċju kien ta' 2,7 snin biss li huwa rifless fir-rata għolja ta' bidla fil-persunal; jifhem li l-Uffiċċju jsibha diffiċli biex jattira professjonisti, inter alia minħabba l-koeffiċjent tal-korrezzjoni tas-salarji baxx tal-pajjiż ospitanti (74,9 %); jesprimi t-tħassib tiegħu li t-tnaqqis tal-postijiet awtorizzati fl-ambitu tal-baġit tal-Unjoni f'dawn l-aħħar snin flimkien mal-kompiti addizzjonali miksuba żied l-ammont ta' xogħol tal-persunal tal-Uffiċċju; jirrimarka li din is-sitwazzjoni tista' toħloq riskji għall-implimentazzjoni tal-programmi ta' ħidma tiegħu; jirrikonoxxi li l-maniġment qed jaħdem kontinwament fuq l-introduzzjoni tal-miżuri ta' mitigazzjoni u jistieden lill-Uffiċċju jirrapporta lill-awtorità ta' kwittanza dwar il-progress li jkun sar f'dan ir-rigward;
14. Jinnota mir-rapport tal-Qorti li, sa tmiem l-2017, l-Uffiċċju kien għadu ma implimenta l-ebda għodda mnedija mill-Kummissjoni bil-għan li tiġi introdotta soluzzjoni waħda għall-iskambju elettroniku ta' informazzjoni ma' partijiet terzi li jipparteċipaw fi proċeduri ta' akkwist (akkwist elettroniku); jinnota li skont it-tweġiba tal-Uffiċċju hu jippjana li jimplimentahom sa tmiem l-2018; jistieden lill-Uffiċċju jfassal rapport lill-awtorità ta' kwittanza dwar il-progress li sar f'dan il-qasam;
15. Jinnota l-miżuri eżistenti tal-Uffiċċju u l-isforzi kontinwi biex jiġu żgurati t-trasparenza, il-prevenzjoni u l-ġestjoni tal-kunflitti ta' interess; jindika bi tħassib, madankollu, li huwa ma jippubblikax is-CVs tal-membri tal-kumitat fuq is-sit web tiegħu; jistieden lill-Uffiċċju jinforma lill-awtorità ta' kwittanza bil-miżuri meħuda f'dan ir-rigward;
16. Jiddispjaċih li, fl-31 ta' Diċembru 2017, l-Uffiċċju ma kellux regoli interni dwar l-iżvelar ta' informazzjoni protetta; jinnota madankollu li l-Uffiċċju qed jippjana li jadottahom sa tmiem l-2018; jistieden lill-Uffiċċju jirrapporta lill-awtorità ta' kwittanza dwar l-implimentazzjoni tagħhom;
17. Jinnota b'apprezzament li fl-2017, l-Uffiċċju wettaq eżerċizzju intern biex jivvaluta s-sistemi ta' kontroll intern tiegħu, u kkonkluda li dawn ġew implimentati b'mod effettiv;
18. Jinnota li, għall-kuntrarju tal-maġġoranza ta' Aġenziji oħra, l-Uffiċċju ma wettaqx analiżi komprensiva tal-impatt probabbli tad-deċiżjoni tar-Renju Unit li joħroġ mill-Unjoni Ewropea fuq l-organizzazzjoni, l-operazzjonijiet u l-kontijiet tiegħu; jistieden lill-Uffiċċju biex iqis li jwettaq din l-analiżi u jirrapporta lill-awtorità ta' kwittanza dwar il-miżuri meħuda f'dak ir-rigward;
(1) ĠU C 84/39, 17.03.2017, p. 189.